*És kijött a halott, lábán és kezén pólyákkal körülkötve, arcát kendő takarta. Jézus szólt nekik: „Oldjátok fel, és hagyjátok elmenni!” (Jn 11,44)*

Aki már látott képen bebalzsamozott holttestet, könnyen elképzeli, hogy úgy járni szinte lehetetlen. De az is biztos, hogy a megszólított Lázár megjelent a sírt alkotó barlang bejáratában. A Teremtő szava kiemelte a halottak közül. Utána módosították a kötözést és már önállóan járt.

Lázár ugyanabban az állapotban támadt fel, mint ahonnan a halál kivette. Nem lett fiatalabb vagy nem keletkeztek előnyösebb tulajdonságai. Ott folytatta életét, ahol megszakadt. És természetesen – bár nem tudjuk mennyi idő után – de újból elérkezett számára az a pillanat, amikor befejeződött élete és véglegesen elhagyta a földet.

Jézusnak e tette – ezt biztosan kijelenthetjük - nagy visszhangra talált. Ma sincs ez másként! Egy feltámadás nagy szenzációnak számítana. Jézus Isten, ez a tett is erről tanúskodik. E tény hittel lehet megragadni. Mindenkinek! *Vadon Gyula*